

**Gádoros Nagyközség Önkormányzata**

**5932 Gádoros, Kossuth Lajos utca 16.**

ELŐTERJESZTÉS

a KÉPVISELŐ-TESTÜLET 2025. március 18-i rendes ülésére

**Napirend:**

**Tárgy:** Jelentés a határozatok végrehajtásáról

**Előterjesztő:** Dr. Szilágyi Tibor polgármester

**Készítette:** Dr. Szilágyi Tibor polgármester

**Előzetesen tárgyalja:**

**Az előterjesztés a jogszabályi rendelkezéseknek megfelel:** Kőszegi Erzsébet Mária jegyző s.k.

**Az előterjesztéssel kapcsolatos törvényességi észrevétel:**

**A döntéshez egyszerű** ☒

**minősített** ⬜ **többség szükséges.**

**Az előterjesztés a kifüggesztési helyszínen közzétehető:**

**Igen** ☒

**Nem** ⬜

**Az előterjesztést nyílt ülésen kell tárgyalni**. ☒

**Az előterjesztést zárt ülésen kell tárgyalni. ⬜**

**Azelőterjesztés zárt ülésen tárgyalható. ⬜**

**ELŐTERJESZTÉS**

**A Képviselő-testület 2025. március 18-án tartandó rendes ülésére a lejárt határidejű határozatok végrehajtásáról**

**Tisztelt Képviselő-testület!**

Gádoros Nagyközségi Önkormányzat Képviselő-testülete a **2025 február 7-i** közmeghallgatáson **a 24/2025. (II. 07.) KT határozattal a** Képviselő-testület az Önkormányzat 2024. évi költségvetéséről szóló tájékoztatót elfogadta.

**25/2025. (II. 07.) KT határozattal a** Képviselő-testület az önkormányzat 2025. évi költségvetés javaslatáról szóló tájékoztatót elfogadta.

**26/2025. (II. 07.) KT határozattal a** Képviselő-testület, mint a Gádorosi Idősekért Alapítvány alapítója (székhely: 5932 Gádoros, Kossuth utca 16., képviseletre jogosult neve, tisztsége: Dr. Szilágyi Tibor polgármester) döntött arról, hogy az alapító okirat módosításra kerül az alábbiak szerint.

**Az alapító okirat 3. pontja az alapítvány célja és tevékenysége külön-külön pontban kerül szabályozásra:**

1. Az Alapítvány célja: Gádoros Nagyközség területén élő időskorúak gondozása, részükre szociális tevékenység, családsegítés nyújtása, akiknek létfenntartásuk elemi feltételei nem, vagy nem kielégítően biztosítottak.
2. Az Alapítvány tevékenysége:

a. egészségmegőrzés, betegség megelőzés, gyógyító-, egészségügyi rehabilitációs tevékenység

b. szociális tevékenység, családsegítés, időskorúak gondozása

c. hátrányos helyzetű csoportok társadalmi esélyegyenlőségének elősegítése

d. rehabilitációs foglalkoztatással”

**Új ponttal kerül kiegészítésre az alapító okirat, a 7. pontja helyett a 8. pont kerül kiegészítésre az alábbiak szerint:**

**„**

1. Az Alapítvány nyitott, ahhoz bármely belföldi vagy külföldi természetes és jogi személy, illetve jogi személyiség nélküli szervezet csatlakozhat pénzbefizetéssel, illetve az Alapítványi célra fordítható természetbeni adományok, szolgáltatások biztosításával, amennyiben az Alapítvány céljával egyet ért. A csatlakozót nem illeti meg az alapítói és egyéb jogok gyakorlása.”

**Az alapító okirat átszámozása miatt az alapító okirat 9. pontja, helyett a 10. pont kerül kiegészítésre az alábbiak szerint:**

„10. Az Alapítvány vagyonának felhasználása:

a./ Az Alapítvány vagyona az alapítványi célra szabadon felhasználható azzal a korlátozással, hogy a vagyon az 5./ pontban meghatározott alapító /induló/ vagyon   
70 %-ában meghatározott összeg alá nem csökkenhet.

b./ Az Alapítvány céljára évente fel kell használni:

* 1. az Alapítvány mindenkori vagyonának /induló vagyon, csatlakozók befizetései, egyéb/ kamatát;
  2. az Alapítvány javára a csatlakozók részéről befolyt, 10.000.- Ft-ot meg nem haladó összeget;
  3. az Alapítvány céljára közvetlenül felhasználható természetbeni adományokat;
  4. az Alapítvány céljára közvetlenül fel nem használható természetbeni adományok értékesítéséből befolyt összeget, ha az 10.000.- Ft-ot nem haladja meg.

c./ Az alapítvány közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.

d./ Az alapítványi vagyon felhasználása során az egyedi kérelmek alapján a támogatásokról elfogadott pénzügyi terv és határozat alapján a kuratórium dönt.

e/ Ha a csatlakozó támogató rendelkezett vagyoni juttatása felhasználásáról, úgy rendelkezése érvényesüléséről a kuratórium gondoskodik.

f./ Az alapítványi vagyon felhasználása során Kuratórium elnöke gyakorolja a pénzügyi ellenjegyzést.”

**Az alapító okirat átszámozása miatt az alapító okirat 10. pontja helyett a 11. pontja az alábbiak szerint kerül módosításra:**

„11. Az Alapítvány kezelése:

a./ az Alapítvány kezelője és döntéshozó szerve: az alapítók által felkért személyekből álló 5 tagú Kuratórium. A kuratórium tagjait határozatlan időre jelöli ki az alapító.

b./ A Kuratóriumi elnöki tisztség megszűnik a tagság megszűnésével.

c./ Az Alapítvány vállalkozási tevékenységet nem folytat.

d./ Az Alapítvány a gazdálkodása során elért eredményét nem osztja fel, azt létesítő okiratában meghatározott tevékenységre fordítja.”

Felhatalmazza Polgármester urat a szükséges intézkedés megtételére.

Felelős: Dr. Szilágyi Tibor polgármester

Erről értesül: MBH Bank Nyrt.

Gádorosi Idősekért Alapítvány

Határidő: értelem szerint.

* ***A Gádorosi Idősekért Alapítvány alapító okirata módosítása megtörtént.***

27/2025. (II. 07.) KT határozattal a Képviselő-testület a Gádorosi Idősekért Alapítvány alapítója (székhely: 5932 Gádoros, Kossuth utca 16., képviseletre jogosult neve, tisztsége: Dr. Szilágyi Tibor polgármester) dönt arról, hogy a Gádorosi Idősekért Alapítvány alapító okiratát a Gyulai Törvényszék Pk.60.251./1998/14 számú végzésének megfelelően módosítja és egységes szerkezetbe foglalja.

Felhatalmazza Polgármester urat az egységes szerkezetbe foglalt alapítói okirat alapítói ülésen történő aláírására és a szükséges intézkedés megtételére.

Felelős: Dr. Szilágyi Tibor polgármester

Erről értesül: Gádorosi Idősekért Alapítvány

MBH Bank Nyrt.

Határidő: értelem szerint

* ***A Gádorosi Idősekért Alapítvány alapító okirata egységes szerkezetbe foglalása megtörtént. Az alapítvány adatváltozásai bejegyzésre kerültek a hiánypótlás teljesítését követően. Az átadás-átvétel megtörtént az alapítvány elnökei között.***

Gádoros Nagyközségi Önkormányzat Képviselő-testülete a **2025 február 18-i** rendes ülésen a **28/2025. (II. 18.) KT határozattal a** Képviselő-testülete a lejárt határidejű határozatok végrehajtásáról szóló tájékoztatót elfogadta.

***A Képviselő-testülete megalkotta az Önkormányzat 2025. évi költségvetéséről szóló 2/2025. (II. 19.) önkormányzati rendeletét.***

29/2025. (II. 18.) KT határozattal a Képviselő-testület jóváhagyta Gádoros Nagyközség Önkormányzata Képviselő-testületének Justh Zsigmond Művelődési Háza és Könyvtára 2024. évi beszámolóját.

**Felelős**: Dr. Szilágyi Tibor polgármester

**Erről értesül**: Higyed-Horváth Viktória Katalin intézményvezető, Justh Zsigmond Művelődési Ház és Könyvtár

**Határidő**: értelem szerint

* ***A határozat megküldése az intézményvezető asszonynak megtörtént.***

30/2025. (II. 18.) KT határozattal a Képviselő-testület elfogadta a Szociális, Kulturális, Egészségügyi és Sport Bizottság - művelődési ház rendezvény naptárra vonatkozó - módosító javaslatát.

**Felelős**: Dr. Szilágyi Tibor polgármester

**Erről értesül**: Higyed-Horváth Viktória Katalin intézményvezető, Justh Zsigmond Művelődési Ház és Könyvtár

**Határidő**: értelem szerint

* ***Az intézményvezető asszony a rendezvény naptárt módosította.***

31/2025. (II. 18.) KT határozattal a Képviselő-testület elfogadta Gádoros Nagyközség Önkormányzata Képviselő-testületének Justh Zsigmond Művelődési Háza és Könyvtára 2025. évi rendezvény naptárát és a szolgáltatási tervét.

**Felelős**: Dr. Szilágyi Tibor polgármester

**Erről értesül**: Higyed-Horváth Viktória Katalin intézményvezető, Justh Zsigmond Művelődési Ház és Könyvtár

**Határidő**: értelem szerint

* ***A határozat megküldése az intézményvezető asszonynak megtörtént.***

32/2025. (II. 18.) KT határozattal a Képviselő-testület elfogadta a Gondozási Központ Idősek Otthona módosított 2025. évi Házirendjét.

**Felelős**: Dr. Szilágyi Tibor polgármester

**Erről értesül**: Belláné Szőke Csilla Gondozási Központ intézményvezető

**Határidő**: értelem szerint

* ***A határozat megküldése az intézményvezető asszonynak megtörtént.***

33/2025. (II. 18.) KT határozattal a Képviselő-testület döntött arról, hogy elfogadja az Orosházi Kistérség Többcélú Társulásának 1/2025. (I. 30.) TT határozatát, az alábbiak szerint:

1. településenként a munkaszervezet finanszírozására a 2025. évi tagdíjat 23,- Ft/fő/hó összegben határozza meg (Orosháza, Békéssámson, Tótkomlós, Pusztaföldvár, Csanádapáca, Kardoskút, Gádoros, Csorvás, Nagyszénás, Gerendás, Árpádhalom, Nagymágocs)
2. településenként a család- és gyermekjóléti feladat finanszírozására a 2025. évi tagdíjat 74,- Ft/fő/hó összegben határozza meg a feladatellátásban résztvevő 8 településen (Orosháza, Békéssámson, Tótkomlós, Pusztaföldvár, Csanádapáca, Kardoskút, Gádoros, Csorvás)
3. településenként a jelzőrendszeres házi segítségnyújtás feladat finanszírozására a 2025. évi tagdíjat 20,- Ft/fő/hó összegben határozza meg (Orosháza, Békéssámson, Tótkomlós, Pusztaföldvár, Csanádapáca, Kardokút, Gádoros, Csorvás, Nagyszénás, Gerendás)
4. 2025. évi költségvetésben biztosítja a tagdíjak összegét.

**Felelős:** Dr. Szilágyi Tibor polgármester

**Erről értesül:** Orosházi Kistérség Többcélú Társulása

Libor Zsolt Istvánné pénzügyi csoportvezető

**Határidő:** értelemszerűen

* ***Az intézkedés megtörtént, a határozat megküldésre került.***

34/2025. (II. 18.) KT határozattal a Képviselő-testülete döntött arról, hogy

1. elfogadja az Orosházi Kistérség Többcélú Társulásának Társulási Megállapodását a 2/2025. (I. 30.) TT határozat mellékletének megfelelő tartalommal,
2. felkéri Polgármester urat a Társulási Megállapodás aláírására.

Felelős: Dr. Szilágyi Tibor polgármester

Erről értesül: Orosházi Kistérség Többcélú Társulása

Határidő: értelemszerűen

* ***Az intézkedés megtörtént, a határozat megküldésre került.***

35/2025. (II. 18.) KT határozattal a Képviselő-testület úgy döntött, hogy az Orosházi „Piéta” Temetkezési Bt.-vel (5900 Orosháza, Könd u. 53-55.) köztemetés feladatának ellátására a fennálló vállalkozási szerződés 3. pontra hivatkozással – további 1 évvel – 2025. február 28. napjától 2026. február 28. napjáig meghosszabbítja, az alábbi díjakkal:

|  |  |  |
| --- | --- | --- |
| **koporsós temetés esetén** | **Nettó: 81.500,- Ft**  **Bruttó 103.505,- Ft** | + A kegyeleti közszolgáltatási szerződésben szereplő díjtételek  12.000,- Ft + 27 % ÁFA  sírásás |
| **hamvasztás** | **Nettó: 106.300,- Ft**  **Bruttó 135.000,- Ft** | + A kegyeleti közszolgáltatási szerződésben szereplő díjtételek  6.000,- Ft + 27 % ÁFA  sírásás |
| **urna hazavitel** | **Nettó: 90.800,- Ft**  **Bruttó 115.316,- Ft** |  |

Az árakat a mindenkori hatályos ÁFA terheli.

Felkéri Polgármester urat a szerződés aláírására.

**Felelős**: Dr. Szilágyi Tibor polgármester

**Erről értesül**: Orosházi „Piéta” Temetkezési Bt.

Libor Zsolt Istvánné pénzügyi csoportvezető

**Határidő**: 2025. február 28.

* ***A határozatról az érintettek értesítése megtörtént, a szerződés aláírása folyamatban van.***

36/2025. (II. 18.) KT határozattal a Képviselő-testület döntött arról, hogy Farkas Emőke részére eladja az 5932 Gádoros, Lehel utca 6. szám alatti (belterület 99 hrsz., 1.379 m2) 1/1 tulajdoni hányadban önkormányzati tulajdonú ingatlant 300.000,-Ft, azaz Háromszázezer forint összegben.

Az adásvételi szerződéssel kapcsolatban a vevő fog intézkedni.

Az önkormányzati vagyonnyilvántartásban történő átvezetésre intézkedik.

Felelős: Dr. Szilágyi Tibor polgármester

Erről értesül: Farkas Emőke

Libor Zsolt Istvánné pénzügyi csoportvezető

Határidő: értelem szerint

* ***A határozatról az érintettek értesítése megtörtént, az adávételi szerződés ügyintézése előkészítés alatt van.***

37/2025. (II. 18.) KT határozattal a Képviselő-testület támogatta a Falusi Civil Alap keretében „civil közösségi tevékenységek és feltételeinek támogatása” FCA-KP-1-2025 című pályázatot beadó civil szervezeteket.

Felkérte Polgármester Urat a pályázat hozzájáruló nyilatkozatának aláírására.

Felelős: Dr. Szilágyi Tibor polgármester

Erről értesül: Gádorosi Labdarúgó SE elnök

Gádorosi Motoros Egyesület elnök

Határidő: értelem szerint

* ***A civil szervezetek értesítése megtörtént.***

38/2025. (II. 18.) KT határozattal a Képviselő-testület hozzájárult a Humán Szolgáltató Központtal (5742 Elek, Gyulai út 18., képviselő: Wengerter Bernadett) fennálló ingatlan szívességi használati szerződés alapján használatában levő az 5932 Gádoros, Kossuth Lajos u. 18. szám alatti ingatlanban 1 db hűtő-fűtő klíma felszereléséhez, amely készülék a Humán Szolgáltató Központ tulajdonában marad.

A klímával egyidejűleg a fogyasztás elszámolására almérő felszerelése szükséges.

Felkérte Polgármester Urat a szükséges intézkedés megtételére.

**Végrehajtásért felelős**: Dr. Szilágyi Tibor polgármester

**Erről értesül:** Humán Szolgáltató Központ képviselő

Justh Zsigmond Művelődési Ház intézményvezető

Libor Zsolt Istvánné pénzügyi csoportvezető

**Határidő:** értelem szerint

* ***Az érintettek értesítése megtörtént a határozat megküldésével.***

39/2025. (II. 18.) KT határozattal a Képviselő- testület kinyilvánította, hogy 2025. évben a települési önkormányzatok rendkívüli támogatására pályázatot kíván benyújtani.

**Felelős:** Dr. Szilágyi Tibor polgármester

Libor Zsolt Istvánné pénzügyi csoportvezető

**Határidő:** értelem szerint

* ***Az előkészítést követően 2025. 03. 13-án benyújtásra került.***

**Határozati javaslat:**

Gádoros Nagyközség Önkormányzat Képviselő-testülete a lejárt határidejű határozatok végrehajtásáról szóló tájékoztatót elfogadja.

Felelős: Dr. Szilágyi Tibor polgármester

Határidő: értelem szerint

Gádoros, 2025. március 13.

Dr. Szilágyi Tibor

polgármester