

**Gádoros Nagyközség Önkormányzata**

**5932 Gádoros, Kossuth Lajos utca 16.**

ELŐTERJESZTÉS

a KÉPVISELŐ-TESTÜLET 2025. március 18-i rendes ülésére

**Napirend:**

**Tárgy:** Beszámoló a 2024. évi gyámügyi és gyermekjóléti feladatok ellátásáról, valamint a helyi Családsegítő- és Gyermekjóléti Központ/Szolgálat tevékenységéről

**Előterjesztő:** Dr. Szilágyi Tibor polgármester

**Készítette:** Dr. Szilágyi Tibor polgármester

**Előzetesen tárgyalja:** Szociális, Kulturális, Egészségügyi és Sport Bizottság

**Az előterjesztés a jogszabályi rendelkezéseknek megfelel:** Kőszegi Erzsébet Mária jegyző s.k.

**Az előterjesztéssel kapcsolatos törvényességi észrevétel:**

**A döntéshez egyszerű** ☒

**minősített** ⬜ **többség szükséges.**

**Az előterjesztés a kifüggesztési helyszínen közzétehető:**

**Igen** ☒

**Nem** ⬜

**Az előterjesztést nyílt ülésen kell tárgyalni**. ☒

**Az előterjesztést zárt ülésen kell tárgyalni. ⬜**

**Azelőterjesztés zárt ülésen tárgyalható. ⬜**

**Előterjesztés**

**Gádoros Nagyközség Önkormányzata Képviselő-testületének 2025. március 18-án tartandó ülésére**

**Tárgy:** Beszámoló a 2024. évi gyámügyi és gyermekjóléti feladatok ellátásáról, valamint a helyi Családsegítő- és Gyermekjóléti Központ/Szolgálat tevékenységéről

**Tisztelt Képviselő-testület!**

**Tisztelt Polgármester Úr!**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 96. § (6) bekezdése értelmében a települési önkormányzat és az állam fenntartói feladatainak ellátására a Kormány rendeletében kijelölt szerv a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít. Az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve az állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.

Gádoros Nagyközség Önkormányzatának 2024. évi gyámügyi és gyermekjóléti feladatainak ellátásáról szóló beszámoló a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet (a továbbiakban: Gyer.) 10. számú mellékletének előírásai alapján elkészült a következő pontok szerint tagolva:

1. A település demográfiai mutatói, különös tekintettel a 0-18 éves korosztály adataira.

2. Az önkormányzat által nyújtott pénzbeli, természetbeni ellátások biztosítása:

- a rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága,

- egyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok,

- gyermekétkeztetés megoldásának módjai, kedvezményben részesülőkre vonatkozó statisztikai adatok.

3. Az önkormányzat által biztosított személyes gondoskodást nyújtó ellátások bemutatása:

- gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai),

- gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.

4. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.

5. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).

6. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.

7. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).

A fentiek alapján kérem az előterjesztéshez mellékelt 2024. évi gyámügyi és gyermekjóléti feladatok ellátásáról, valamint a Család-és Gyermekjóléti Központ/Szolgálat tevékenységéről szóló beszámoló megtárgyalását és az alábbi határozati javaslat elfogadását.

**Határozati javaslat**

Gádoros Nagyközség Önkormányzatának Képviselő-testülete dönt arról, hogy a 2024. évi gyámügyi és gyermekjóléti feladatok ellátásáról, valamint a helyi Család-és Gyermekjóléti Központ/Szolgálat tevékenységéről szóló beszámolót elfogadja.

**Végrehajtásért felelős:** Dr. Szilágyi Tibor polgármester

**Erről értesül:** Orosházi Kistérség Egyesített Gyermekjóléti Központja és Családsegítő Szolgálata

**Határidő:**  értelem szerint

Gádoros, 2025. március 04.

Kőszegi Erzsébet Mária

jegyző