

**Gádoros Nagyközség Önkormányzata**

**5932 Gádoros, Kossuth Lajos utca 16.**

ELŐTERJESZTÉS

a KÉPVISELŐ-TESTÜLET 2025. március 18-i rendes ülésére

**Napirend:**

**Tárgy:** „Közétkeztetési szolgáltatás ellátása Gádoroson” tárgyú szolgáltatással kapcsolatos döntésről

**Előterjesztő:** Dr. Szilágyi Tibor polgármester

**Készítette:** Dr. Szilágyi Tibor polgármester

**Előzetesen tárgyalja:** Pénzügyi, Gazdasági és Környezetvédelmi Bizottság

**Az előterjesztés a jogszabályi rendelkezéseknek megfelel:** Kőszegi Erzsébet Mária jegyző s.k.

**Az előterjesztéssel kapcsolatos törvényességi észrevétel:**

**A döntéshez egyszerű** ☒

**minősített** ⬜ **többség szükséges.**

**Az előterjesztés a kifüggesztési helyszínen közzétehető:**

**Igen** ☒

**Nem** ⬜

**Az előterjesztést nyílt ülésen kell tárgyalni**. ☒

**Az előterjesztést zárt ülésen kell tárgyalni. ⬜**

**Azelőterjesztés zárt ülésen tárgyalható. ⬜**

**ELŐTERJESZTÉS**

**A Képviselő-testület 2025. március 18-án tartandó rendes ülésére a** **„Közétkeztetési szolgáltatás ellátása Gádoroson” tárgyú szolgáltatással kapcsolatos döntésről**

**Tisztelt Képviselő-testület!**

Gádoros Nagyközség Önkormányzat Képviselő-testülete a „Közétkeztetési szolgáltatás ellátása Gádoroson” tárgyú beszerzést lefolytatta.

Ez alapján az Önkormányzat 2025. március 6-án küldte el az ajánlatkéréseket az alábbi cégeknek:

**1.)** Fejes Bt. (5932 Gádoros, Jókai utca 5)

**2.)** Aranypatkó Csárda (5900 Orosháza, Szentesi út 62/A.)

**3.)** Mellis-Gastro Kft. (5900 Orosháza, Fasor u. 3.)

**A beszerzés tárgya** Ajánlatkérő kezelésében lévő Gondozási Központ, Gádorosi Manóliget Óvoda és Mini Bölcsőde, valamint Gádoros közigazgatási területén élők részére közétkeztetési szolgáltatás nyújtása az alábbiak szerint:

* bölcsődéskorúak részére biztosított étkeztetés
* óvodáskorúak részére biztosított étkeztetés
* tartósan beteg (ételallergiás) gyermekek részére biztosított ebéd
* szociális étkeztetés
* idősek otthona lakói részére a napi ötszöri ételadag – mennyiségi és étkezési nem (reggeli, tízórai, ebéd, uzsonna, vacsora) elkészítése, rendelkezésre bocsátása
* helyben átvételre kerülő étkeztetés
* étel házhoz szállítás.

Az ajánlatkéréseket 2025. március 11-én 10 óráig lehetett benyújtani zárt borítékban, Gádoros Nagyközség Önkormányzata, 5932 Gádoros, Kossuth Lajos u. 16., Jegyzői titkárságán.

Az ajánlatok bontására 2025. március 11-én 14 órakor került sor, az erről készült jelenléti ív és jegyzőkönyv a melléklet tárgyát képezi.

A **3 db** ajánlatkérésből az **alábbi cégektől érkezett** ajánlat a kijelölt határidőn belül:

**1.)** Fejes Bt. (5932 Gádoros, Jókai utca 5)

**2.)** Aranypatkó Csárda (5900 Orosháza, Szentesi út 62/A.)

**3.)** Mellis-Gastro Kft. (5900 Orosháza, Fasor u. 3.)

Kérem a Képviselő-testületet a beérkező ajánlatokról szóló jegyzőkönyvet tekintse át, valamint ez alapján hozzanak döntést a legkedvezőbb ajánlatot tevő nyertes mellett.

Hatalmazza fel a Képviselő-testület a polgármestert a szerződésekkel kapcsolatos szükséges intézkedések megtételére.

**Határozati javaslat:**

Gádoros Nagyközség Önkormányzat Képviselő-testülete döntést hoz arról, hogy **„Közétkeztetési szolgáltatás ellátása Gádoroson” tárgyú felhívásra a legkedvezőbb ajánlatot a Fejes Bt. 5932 Gádoros, Jókai utca 5. (ügyvezető: Fejes Gábor) tette,** ezért a Képviselő-testület Őket hirdeti ki nyertesnek.

Felhatalmazza a polgármestert a szerződéssel kapcsolatos szükséges intézkedések megtételére.

**Felelős**: Dr. Szilágyi Tibor polgármester

**Erről értesül:** Fejes Bt. ügyvezető

Libor Zsolt Istvánné pénzügyi csoportvezető

**Határidő**: azonnal

Gádoros, 2025. március 11.

Dr. Szilágyi Tibor

polgármester