**Gádoros Nagyközség Önkormányzata Képviselő-testületének .../2025. (III. 19.) önkormányzati rendelete**

**A gyermekek napközbeni ellátásának ellátási formák szerinti intézményi térítési díjairól**

[1] Gádoros Nagyközség Önkormányzatának Képviselő-testülete a gyermekvédelem céljainak érvényre juttatása, a gyermekekről való gondoskodás helyi jogszabályi kereteit a gyermekek étkezésének biztosítása érdekében - egészséges fejlődésüket szem előtt tartva - állapítja meg.

[2] Gádoros Nagyközség Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 147. § (1) és (2) bekezdésében, a 151. § (2f) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

**1. §**

A gyermekek napközbeni ellátásának ellátási formák szerinti intézményi térítési díjait a rendelet 1. mellékletében foglaltak szerint állapítja meg.

**2. §**

Ez a rendelet 2025. április 1-jén lép hatályba.

*1. melléklet a .../2025. (III. 19.) önkormányzati rendelethez*

(A melléklet szövegét a(z) gyermekek napközbeni ellátásának ellátási formák szerinti intézményi térítési díja.pdf elnevezésű fájl tartalmazza.)

Végső előterjesztői indokolás

Az intézményi térítési díjat a fenntartó tárgyév április 1-jéig állapítja meg.

Az intézményi térítési díj összege nem haladhatja meg a szolgáltatási önköltséget.

Az intézményi térítési díj év közben egy alkalommal, támogatott lakhatás esetében két alkalommal korrigálható.

Előzetes hatásvizsgálat:

Társadalmi-gazdasági hatása: A nyersanyagár figyelembe vételével kerül megállapításra az intézményi térítési díj, mely gyermekétkeztetés esetében a rezsiköltséget nem tartalmazza.

Költségvetési hatása: A fenntartó önkormányzat költségvetésében biztosítani szükséges a gyermekétkeztetés vonatkozásában megjelenő térítési díj rezsiköltség + Áfa összegét.

Környezeti, egészségi következményei: nincs

Adminisztratív terhet befolyásoló hatása: A rendelet kihirdetése a jegyző feladata.

Egyéb hatása: nincs.

A rendelet megalkotásának szükségessége: A gyermekétkeztetés nyersanyagárának meghatározását rendeletben kell rögzíteni.

A rendelet megalkotása elmaradása esetén várható következmények: a rendelet megalkotásának elmaradása esetén, annak következményeként jogszabálysértés valósulna meg, törvényesen a szolgáltató által rögzített árak csak így érvényesíthetők és a díjak ennek figyelembe vételével alkalmazhatóak.

A rendelet alkalmazásához szükséges feltételek:

- személyi: nincs

- szervezeti: nincs

- tárgyi: nincs

- pénzügyi: nincs